title: Directiva 2004/52/CE a Parlamentului European și a Consiliului din 29 aprilie 2004 privind interoperabilitatea sistemelor de taxare rutieră electronică în cadrul ComunitățiiText cu relevanță pentru SEE.

text:
Anunţ juridic important

|

32004L0052

Official Journal L 166 , 30/04/2004 P. 0124 - 0143 Ediţie specială în limba cehă Chapter 13 Volume 34 P. 856  - 863 Ediţie specială în limba estonă Chapter 13 Volume 34 P. 856  - 863 Ediţie specială în limba maghiară Chapter 13 Volume 34 P. 856  - 863 Ediţie specială în limba lituaniană Chapter 13 Volume 34 P. 856  - 863 Ediţie specială în limba letonă Chapter 13 Volume 34 P. 856  - 863 Ediţie specială în limba malteză Chapter 13 Volume 34 P. 856  - 863 Ediţie specială în limba polonă Chapter 13 Volume 34 P. 856  - 863 Ediţie specială în limba slovacă Chapter 13 Volume 34 P. 856  - 863 Ediţie specială în limba slovenă Chapter 13 Volume 34 P. 856  - 863

		20040429Directiva 2004/52/CE a Parlamentului European și a Consiliuluidin 29 aprilie 2004privind interoperabilitatea sistemelor de taxare rutieră electronică în cadrul Comunității(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 7 alineatul (1),având în vedere propunerea Comisiei,având în vedere avizul Comitetului Economic și Social European [1],având în vedere avizul Comitetului Regiunilor [2],hotărând în conformitate cu procedura stabilită la articolul 251 din tratat [3],întrucât:(1) Prin rezoluția din 17 iunie 1997 privind dezvoltarea telematicii în domeniul transportului rutier, în special în ceea ce privește încasarea electronică a taxelor (IET) [4], Consiliul a solicitat Comisiei și statelor membre să elaboreze o strategie care să asigure convergența sistemelor IET, în scopul atingerii unui nivel adecvat de interoperabilitate la nivel european. Comunicarea Comisiei cu privire la interoperabilitatea sistemelor de încasare electronică a taxelor în Europa a reprezentat prima etapă a acestei strategii.(2) Majoritatea statelor membre care au instalat sisteme de încasare electronică a taxelor pentru finanțarea costurilor infrastructurii rutiere sau pentru încasarea taxelor de utilizare a rețelei de drumuri (ambele denumite în continuare "sisteme de taxare electronică") utilizează o tehnologie cu microunde cu rază scurtă de acțiune și frecvențe de aproximativ 5,8 GHz, însă aceste sisteme nu sunt încă compatibile în totalitate în prezent. Activitatea depusă de Comitetul European pentru Standardizare (CES) în domeniul tehnologiei cu microunde s-a soldat cu elaborarea, în ianuarie 2003, a unor standarde tehnice care vizează realizarea compatibilității sistemelor de taxare electronică cu microunde cu frecvența de 5,8 GHz, după adoptarea unor standarde tehnice preliminare în 1997. Cu toate acestea, aceste standarde preliminare nu reglementează toate sistemele de comunicații specializate cu rază scurtă de acțiune (DSRC) și frecvența de 5,8 GHz date în exploatare pe teritoriul Comunității și constau din două variante care nu sunt total compatibile. Ele se bazează pe modelul interconexiunii sistemelor deschise stabilit de Organizația Internațională pentru Standardizare pentru comunicarea între sistemele informatice.(3) Cu toate acestea, producătorii de echipamente și administratorii de infrastructuri au convenit, în cadrul Comunității, să realizeze produse interoperabile bazate pe sistemele DSRC cu frecvența de 5,8 GHz existente. Prin urmare, utilizatorii trebuie să poată avea la dispoziție echipamente cu ajutorul cărora să poată comunica cu tehnologiile utilizabile numai în cadrul noilor sisteme de taxare electronică care urmează să fie introduse în Comunitate după 1 ianuarie 2007, în special tehnologia de localizare prin satelit, tehnologia comunicațiilor mobile bazată pe standardul GSM-GPRS și tehnologia cu microunde cu frecvența de 5,8 GHz.(4) Este esențială finalizarea cât mai rapidă a activității de standardizare, în scopul elaborării unor standarde tehnice care să asigure compatibilitatea tehnică între sistemele de taxare electronică bazate pe tehnologia cu microunde cu frecvența de 5,8 GHz și pe tehnologiile de localizare prin satelit și de comunicații mobile, astfel încât să se evite accentuarea fragmentării pieței.(5) Este necesar să se aibă în vedere utilizarea pe scară largă a sistemelor de taxare electronică în statele membre și țările învecinate, precum și va deveni necesară existența unor sisteme interoperabile care să permită dezvoltarea viitoare a politicii de tarifare rutieră la nivel comunitar, precum și evoluțiile tehnice viitoare.(6) Sistemele de taxare electronică ar trebui să fie interoperabile și să se bazeze pe standarde deschise și publice și trebuie să fie disponibile pentru toți furnizorii de sisteme fără discriminare.(7) Atunci când se introduc sisteme noi de taxare electronică, echipamentele ar trebui să fie disponibile în număr suficient pentru evitarea discriminărilor între întreprinderile în cauză.(8) Aplicarea noilor tehnologii de localizare prin satelit (GNSS) și de comunicații mobile (GSM/GPRS) la sistemele de taxare electronică poate permite, în special datorită flexibilității de utilizare și pluralității de funcțiuni a acestora, satisfacerea tuturor cerințelor noilor politici de tarifare rutieră planificate la nivelul Comunității și al statelor membre. Aceste tehnologii permit contorizarea numărului de kilometri parcurși pe categorii de drum, fără a necesita investiții costisitoare în infrastructură. De asemenea, ele permit introducerea unor servicii noi de siguranță și de informare a călătorilor, cum ar fi alertarea automată declanșată de un vehicul implicat într-un accident, care indică poziția acestuia, și furnizarea de informații în timp real privind condițiile de trafic, nivelurile traficului și durata de parcurs până la destinație. În ceea ce privește localizarea prin satelit, proiectul Galileo lansat de Comunitate în anul 2002 este conceput să furnizeze, începând cu anul 2008, servicii de informare de calitate superioară celor furnizate de sistemele de navigație prin satelit actuale și care se dovedesc optime în cazul serviciilor telematice rutiere. Sistemul precursor care va fi constituit de serviciul european de navigație geostaționară (EGNOS) va fi operațional începând cu anul 2004 și va oferi performanțe similare. Aceste sisteme inovatoare pot provoca totuși probleme în ceea ce privește fiabilitatea controalelor și prevenirea fraudelor. Cu toate acestea, având în vedere avantajele considerabile menționate anterior, aplicarea tehnologiilor de localizare prin satelit și a comunicațiilor mobile este, în principiu, recomandată pentru introducerea noilor sisteme de taxare electronică.(9) Numărul din ce în ce mai mare al tehnologiilor pentru sistemele de taxare electronică deja utilizate sau planificate pentru a fi utilizate în anii viitori (în special cu microunde cu frecvență de 5,8 GHz, localizare prin satelit și comunicații mobile), precum și creșterea numărului specificațiilor impuse de statele membre și țările învecinate pentru sistemele proprii de taxare electronică, pot compromite atât buna funcționare a pieței interne, cât și obiectivele politicii în domeniul transporturilor. Această situație poate duce la creșterea numărului de cutii electronice, incompatibile și scumpe, montate în cabinele vehiculelor grele pentru transport de mărfuri, precum și a greșelilor comise de conducătorii auto, având drept consecință, de exemplu, omiterea neintenționată a plății. Această proliferare este inacceptabilă, atât pentru utilizatorii, cât și pentru producătorii de vehicule, din rațiuni financiare, de siguranță și juridice.(10) Este necesar să se elimine barierele artificiale care împiedică funcționarea pieței interne și, în același timp, să se permită în continuare statelor membre și Comunității să pună în aplicare o varietate de politici de tarifare rutieră pentru toate tipurile de vehicule, la nivel local, național sau internațional. Echipamentele instalate pe vehicule ar trebui deci să permită punerea în aplicare a acestor politici de tarifare rutieră în conformitate cu principiile nediscriminării cetățenilor indiferent de statele membre din care provin. Prin urmare, este necesară asigurarea cât mai rapidă a interoperabilității sistemelor de taxare electronică.(11) Conducătorii auto au tot dreptul să fie interesați de îmbunătățirea calității serviciilor de pe infrastructura rutieră, în special în ceea ce privește siguranța, precum și de reducerea substanțială a aglomerației din stațiile de taxare, în special în zilele de mare afluență și în anumite puncte foarte aglomerate de pe rețeaua rutieră. Definirea serviciului european de taxare electronică trebuie să țină seama de acest aspect. De asemenea, este necesar ca tehnologiile și componentele prevăzute să poată fi combinate, în măsura în care este posibil din punct de vedere tehnic, cu alte componente ale vehiculului, în special cu tahograful electronic și cu dispozitivele de apelare a serviciilor de urgență. Nu trebuie să se excludă posibilitatea de a utiliza sisteme intermodale într-o etapă ulterioară.(12) Pe lângă încasarea taxelor rutiere, trebuie să se asigure posibilitatea accesării unor alte aplicații viitoare, prin instalarea de echipamente adecvate.(13) Serviciul european de taxare electronică ar trebui să asigure interoperabilitatea la nivel tehnic, contractual și procedural, prin intermediul următoarelor aspecte:(a) un contract unic între clienți și operatorii care furnizează serviciul, în conformitate cu un ansamblu de norme contractuale care să permită tuturor operatorilor și/sau emitenților de mijloace de plată să furnizeze serviciul în cauză, care va asigura accesul la întreaga rețea;(b) un ansamblu de standarde și cerințe tehnice, pe baza cărora industria în cauză să poată furniza echipamentele necesare prestării serviciului.(14) Interoperabilitatea contractuală asigură posibilitatea unei simplificări semnificative pentru unii utilizatori rutieri, precum și economii majore pe plan administrativ pentru utilizatorii rutieri comerciali.(15) Sistemele de taxare electronică contribuie semnificativ la reducerea riscului de accidente și deci la creșterea siguranței rutiere, la reducerea numărului de tranzacții în numerar și la reducerea aglomerației din stațiile de încasare a taxelor, în special în zilele cu trafic de vârf. De asemenea, acestea reduc semnificativ impactul negativ asupra mediului provocat de timpul de așteptare, de repornirea vehiculelor și de aglomerație, precum și de instalarea unor stații noi sau de extinderea celor existente.(16) Cartea albă privind politica europeană în domeniul transporturilor până în anul 2010 precizează obiectivele în materie de siguranță și fluiditate a circulației rutiere. Serviciile și sistemele de transport inteligente și interoperabile reprezintă un instrument major de realizare a acestor obiective.(17) Introducerea sistemelor de taxare electronică implică prelucrarea datelor cu caracter personal. Această prelucrare trebuie efectuată în conformitate cu normele comunitare, astfel cum se prevede inter alia în Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date [5] și în Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor electronice publice [6]. Dreptul la protecție a datelor cu caracter personal este recunoscut explicit la articolul 8 din Carta Drepturilor Fundamentale a Uniunii Europene.(18) Debitarea automată pentru plata taxelor rutiere a conturilor bancare sau a conturilor de carte de credit/debit, indiferent dacă localitatea de domiciliu a titularului este situată în Comunitate sau în afara acesteia, presupune existența unei zone de plăți pe deplin operaționale la nivel comunitar, cu taxe de gestionare nediscriminatorii.(19) Sistemele de încasare electronică a taxelor care sunt introduse în statele membre ar trebui să îndeplinească următoarele criterii fundamentale: sistemul să permită integrarea facilă a viitoarelor îmbunătățiri și dezvoltări a tehnologiilor și a sistemelor fără a necesita o înlocuire costisitoare a modelelor și metodelor mai vechi, costurile adoptării acestora de către utilizatorii rutieri comerciali și privați să fie nesemnificative în raport cu avantajele pentru utilizatorii rutieri respectivi, cât și pentru societatea în ansamblu, iar punerea lor în aplicare în statele membre să fie nediscriminatorie din toate punctele de vedere între utilizatorii naționali ai rețelelor de drumuri și utilizatorii rutieri din alte state membre.(20) Având în vedere că obiectivele prezentei directive, în special interoperabilitatea sistemelor de taxare electronică pe piața internă și introducerea unui serviciu european de taxare electronică pe întreaga rețea rutieră comunitară supusă plății de taxe rutiere, nu pot fi atinse la un nivel suficient de către statele membre și, prin urmare, datorită dimensiunii lor europene, pot fi atinse într-o mai mare măsură la nivel comunitar, Comunitatea poate adopta măsuri în conformitate cu principiul subsidiarității prevăzut la articolul 5 din tratat. În conformitate cu principiul proporționalității menționat la articolul respectiv, prezenta directivă nu prevede mai mult decât este necesar pentru atingerea obiectivelor respective.(21) Este necesară implicarea părților interesate (cum ar fi operatorii de servicii de taxare, administratorii de infrastructuri, industria electronică și constructoare de automobile, utilizatorii) în consultările Comisiei privind aspectele tehnice și contractuale pe care le presupun crearea serviciului european de taxare electronică. După caz, Comisia ar trebuie să consulte organizațiile neguvernamentale active în domeniul protecției vieții private, al siguranței rutiere și al mediului.(22) Crearea serviciului european de taxare electronică presupune, în primul rând, elaborarea unor orientări de către Comitetul pentru taxare electronică instituit prin prezenta directivă.(23) Prezenta directivă nu aduce atingere libertății statelor membre de a stabili norme de reglementare a tarifării infrastructurii rutiere și fiscale.(24) Măsurile necesare punerii în aplicare a prezentei directive ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor de exercitare a competențelor de executare conferite Comisiei [7],ADOPTĂ PREZENTA DIRECTIVĂ:Articolul 1Obiectivul și domeniul de aplicare(1) Prezenta directivă stabilește condițiile necesare asigurării interoperabilității sistemelor de taxare rutieră electronică la nivel comunitar. Directiva se aplică încasării electronice a tuturor tipurilor de taxe rutiere pe întreaga rețea rutieră comunitară, urbană și interurbană, autostrăzi, rute majore și minore și diverse structuri, cum ar fi tuneluri, poduri și bacuri.(2) Prezenta directivă nu se aplică:(a) sistemelor de taxare rutieră care nu dispun de dispozitive de încasare electronică;(b) sistemelor de taxare rutieră electronică care nu necesită instalarea unor echipamente la bordul vehiculelor;(c) sistemelor de taxare rutieră de mică anvergură, la nivel strict local, în cazul cărora costurile conformității cu cerințele prezentei directive sunt disproporționate în raport cu avantajele.(3) Pentru atingerea obiectivului stabilit la alineatul (1), se creează un sistem european de taxare electronică. Acest serviciu, care este complementar serviciilor naționale de taxare electronică ale statelor membre, asigură interoperabilitatea pe ansamblul teritoriului comunitar pentru utilizatorii sistemelor de taxare electronică deja introduse în statele membre sau care urmează să fie introduse în viitor în cadrul prezentei directive.Articolul 2Soluții tehnologice(1) Toate sistemele de taxare electronică noi date în exploatare la sau după data de 1 ianuarie 2007 utilizează, în scopul efectuării de tranzacții de taxare electronică, una sau mai multe din următoarele tehnologii:(a) localizarea prin satelit;(b) comunicațiile mobile în conformitate cu standardul GSM-GPRS (standardul de referință GSM TS 03.60/23.060);(c) tehnologia cu microunde cu frecvența de 5,8 GHz.(2) Serviciul european de taxare electronică este dat în exploatare în conformitate cu articolul 3 alineatul (1). Operatorii pun la dispoziția utilizatorilor interesați echipamente de bord care să fie adecvate utilizării cu toate sistemele de taxare electronică date în exploatare în statele membre și care utilizează tehnologiile menționate la alineatul (1) și care să fie adecvate utilizării pe toate tipurile de vehicule, în conformitate cu calendarul stabilit la articolul 3 alineatul (4). Aceste echipamente sunt cel puțin interoperabile și capabile să comunice cu toate sistemele exploatate în statele membre și care utilizează una sau mai multe din tehnologiile enumerate la alineatul (1). Modalitățile de punere în aplicare sunt stabilite de comitetul menționat la articolul 5 alineatul (1), inclusiv cele referitoare la punerea la dispoziție a echipamentelor de bord în număr suficient, astfel încât să poată fi satisfăcută cererea utilizatorilor interesați.(3) Se recomandă ca noile sisteme de taxare electronică date în exploatare după adoptarea prezentei directive să utilizeze tehnologiile de localizare prin satelit și de comunicații mobile enumerate la alineatul (1). În ceea ce privește eventuala migrare a sistemelor care utilizează alte tehnologii spre sistemele care utilizează tehnologiile menționate, Comisia, în colaborare cu comitetul amintit la articolul 5 alineatul (1), elaborează un raport până la data de 31 decembrie 2009. Acest raport cuprinde un studiu privind utilizarea tuturor tehnologiilor menționate la alineatul (1), precum și o analiză a raportului costuri/beneficii. După caz, Comisia adaugă la raport o propunere adresată Parlamentului European și Consiliului privind strategia de migrare.(4) Fără a aduce atingere alineatului (1), echipamentele de bord pot fi adaptate și la alte tehnologii, cu condiția ca acest lucru să nu reprezinte o sarcină suplimentară pentru utilizatori sau să creeze discriminări între aceștia. După caz, echipamentele de bord pot fi conectate și la tahograful electronic al vehiculului.(5) Statele membre care dețin sisteme de taxare adoptă măsurile necesare pentru creșterea utilizării sistemelor de taxare electronică. Statele membre depun eforturile necesare pentru ca, până la data de 1 ianuarie 2007, sistemele de taxare electronică să poată fi utilizate pentru cel puțin 50 % din fluxul traficului din fiecare stație de taxare. Benzile rutiere utilizate pentru încasarea electronică a taxelor pot fi, de asemenea, utilizate pentru achitarea taxelor și prin alte mijloace, sub rezerva respectării siguranței rutiere.(6) Lucrările de interoperabilitate a tehnologiilor de taxare existente realizate împreună cu serviciul european de taxare electronică asigură deplina compatibilitate și interfațare a acestor tehnologii cu tehnologiile menționate la alineatul (1), precum și între echipamentele aferente acestor diferite tipuri de tehnologii.(7) Statele membre se asigură că prelucrarea datelor cu caracter personal necesară pentru exploatarea serviciului european de taxare electronică se efectuează în conformitate cu normele comunitare de protecție a libertăților și a drepturilor fundamentale ale persoanelor, inclusiv a vieții lor private și, în special, că sunt respectate dispozițiile Directivelor 95/46/CE și 2002/58/CE.Articolul 3Crearea unui serviciu european de taxare electronică(1) Se creează un serviciu european de taxare electronică care înglobează întreaga rețea rutieră comunitară în care taxele rutiere sau de utilizare a rețelei de drumuri sunt încasate electronic. Acest serviciu de taxare electronică va fi definit de un ansamblu de reguli contractuale, care permite tuturor operatorilor și/sau emitenților de mijloace de plată să furnizeze serviciul în cauză, de un ansamblu de standarde și cerințe tehnice și de un contract de abonament unic între clienți și operatori și/sau emitenții de mijloace de plată care oferă serviciul. Acest contract asigură accesul la serviciu pe întreaga rețea și abonamentele se pot face la un operator de pe oricare secțiune a rețelei și/sau la emitentul de mijloace de plată.(2) Serviciul european de taxare electronică este independent de deciziile fundamentale adoptate de statele membre pentru perceperea de taxe pentru anumite tipuri de vehicule, de nivelul tarifării și de scopul acesteia. Acest serviciu privește doar metoda de încasare a taxelor și a tarifelor. Serviciul permite încheierea de contracte indiferent de locul de înmatriculare a vehiculului, de naționalitatea părților contractante sau de zona sau punctul din rețeaua rutieră pentru care se percep taxele.(3) Sistemul permite extinderea intermodalității fără să creeze dezavantaje pentru alte moduri de transport.(4) În cazul în care statele membre dispun de sisteme naționale de încasare electronică a taxelor, ele se asigură că operatorii și/sau emitenții de mijloace de plată furnizează serviciul european de taxare electronică clienților lor în conformitate cu următorul calendar:(a) pentru toate vehiculele de peste 3,5 tone și pentru toate vehiculele autorizate să transporte o sarcină mai mare de nouă pasageri (conducător auto + 8), în termen de cel mult trei ani de la adoptarea deciziilor privind definirea serviciului european de taxare electronică menționate la articolul 4 alineatul (4);(b) pentru toate celelalte tipuri de vehicule, în termen de cel mult cinci ani de la adoptarea deciziilor privind definirea serviciului european de taxare electronică menționate la articolul 4 alineatul (4).Articolul 4Caracteristicile serviciului european de taxare electronică(1) Serviciul european de taxare electronică se bazează pe elementele enumerate în anexa la prezenta directivă.(2) În cazul în care este necesar, prezenta anexă poate fi modificată din rațiuni tehnice, în conformitate cu procedura menționată la articolul 5 alineatul (2).(3) Serviciul european de taxare electronică utilizează soluțiile tehnice menționate la articolul 2, pe baza unor specificații care trebuie să fie disponibile în mod public.(4) Comisia adoptă deciziile privind definirea serviciului european de taxare electronică în conformitate cu procedura menționată la articolul 5 alineatul (2), până la data de 1 iulie 2006. Aceste decizii se vor adopta numai în cazul în care sunt îndeplinite toate condițiile, evaluate pe baza unor studii adecvate, care să permită funcționarea interoperabilității din toate punctele de vedere, inclusiv tehnic, juridic și comercial.(5) În cazul în care deciziile menționate la alineatul (4) nu sunt adoptate până la data de 1 iulie 2006, Comisia stabilește, în conformitate cu procedura menționată la articolul 5 alineatul (2), o nouă dată pentru adoptarea acestor decizii.(6) Comisia adoptă deciziile tehnice referitoare la realizarea serviciului european de taxare electronică, în conformitate cu procedura menționată la articolul 5 alineatul (2).(7) Comisia invită organismele de standardizare relevante, în special CEN, în conformitate cu procedura stabilită prin Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice [8], să depună toate eforturile necesare și cât mai prompt pentru adoptarea standardelor aplicabile sistemelor de taxare electronică, în ceea ce privește tehnologiile enumerate la articolul 2 alineatul (1).(8) Echipamentele destinate serviciului european de taxare electronică trebuie să fie conforme în special cu cerințele Directivei 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora [9] și ale Directivei 89/336/CEE a Consiliului din 3 mai 1989 de apropiere a legislațiilor statelor membre privind compatibilitatea electromagnetică [10].Articolul 5Comitetul(1) Comisia este asistată de un comitet pentru taxarea electronică (denumit în continuare "comitetul").(2) Atunci când se face trimitere la prezentul alineat, se aplică articolele 5 și 7 din Decizia 1999/468/CE, cu respectarea dispozițiilor articolului 8.Perioada prevăzută la articolul 5 alineatul (6) din Decizia 1999/468/CE se stabilește la trei luni.(3) Comitetul își adoptă regulamentul de procedură.Articolul 6Punerea în aplicareStatele membre pun în aplicare actele cu putere de lege și actele administrative necesare pentru a se conforma prezentei directive înainte de 20 noiembrie 2005. Statele membre transmit de îndată Comisiei textul acestor acte, precum și tabelul de corespondență a actelor cu dispozițiile prezentei directive.Atunci când statele membre adoptă aceste acte, ele cuprind o trimitere la prezenta directiva sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 7Intrarea în vigoarePrezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 8DestinatariPrezenta directivă se adresează statelor membre.Adoptată la Bruxelles, 29 aprilie 2004.Pentru Parlamentul EuropeanPreședinteleP. CoxPentru ConsiliuPreședinteleM. McDowell[1] JO C 32, 5.2.2004, p. 36.[2] JO C 73, 23.3.2004, p. 54.[3] Avizul Parlamentului European din 18 decembrie 2003 (nepublicat în Jurnalul Oficial), Poziția comună a Consiliului din 22 martie 2004 (JO C 95 E, 20.4.2004, p. 53) și Poziția Parlamentului European din 20 aprilie 2004.[4] JO C 194, 25.6.1997, p. 5.[5] JO L 281, 23.11.1995, p. 31, astfel cum a fost modificată prin Regulamentul (CE) nr. 1882/2003 (JO L 284, 31.10.2003, p. 1).[6] JO L 201, 31.7.2002, p. 37.[7] JO L 184, 17.7.1999, p. 23.[8] JO L 204, 21.7.1998, p. 37, astfel cum a fost modificată ultima dată prin Actul de Aderare din 2003.[9] JO L 91, 7.4.1999, p. 10, astfel cum a fost modificată prin Regulamentul (CE) nr. 1882/2003.[10] JO L 139, 23.5.1989, p. 19, astfel cum a fost modificată ultima dată prin Directiva 93/68/CEE (JO L 220, 30.8.1993, p. 1).--------------------------------------------------20040429ANEXĂElementele necesare definirii și dării în exploatare a serviciului european de taxare electronicăAspectele enumerate mai jos sunt esențiale pentru definirea și darea în exploatare a serviciului european de taxare electronică creat în temeiul directivei. Aceste aspecte sunt de ordin tehnic, procedural și juridic, după cum urmează:Aspecte de ordin tehnic:(a) proceduri operaționale ale serviciului: abonamentul, instrucțiunile de utilizare, instalarea și montarea echipamentelor la bordul vehiculelor, executarea tranzacțiilor la stațiile de taxare sau în regim de tarifare continuă, procedurile de recuperare a datelor referitoare la tranzacții în eventualitatea defectării sau funcționării anormale a echipamentelor, sistemele de control, facturarea și încasarea sumelor datorate, activitatea de service pe durata garanției, asistența acordată clientelei, stabilirea nivelului de service acordat clienților; atunci când se stabilesc aceste proceduri operaționale, se ține seama de procedurile existente în statele membre;(b) specificațiile funcționale ale serviciului: descrierea funcțiunilor echipamentelor de bord și de la sol;(c) specificațiile tehnice ale echipamentelor de bord și de la sol care asigură serviciul, precum și standardele, procedurile de certificare și restricțiile care trebuie să fie respectate;(d) lansarea și urmărirea activităților care implică participarea organismelor de standardizare competente, precum și adăugirile tehnice la standardele sau standardele preliminare utilizate, în scopul asigurării interoperabilității;(e) specificațiile de instalare a echipamentelor de bord;(f) modele tranzacționale: stabilirea cu precizie a algoritmilor tranzacționali pentru fiecare tip de taxare rutieră (în puncte fixe sau în regim de tarifare continuă) și a schimbului de date dintre echipamentele de bord și cele de la sol, precum și a formatelor acestor date;(g) modalități de punere la dispoziție a echipamentelor de bord în număr suficient pentru satisfacerea cererii din partea tuturor utilizatorilor interesați;Aspecte de ordin procedural:(h) proceduri de verificare a performanțelor tehnice ale echipamentelor de bord și ale echipamentelor rutiere, precum și a modului de instalare a echipamentelor în vehicule;(i) parametrii de clasificare a vehiculelor: validarea unei liste comunitare de parametri tehnici din care fiecare stat membru să poată selecta parametrii pe care dorește să îi utilizeze pentru politica proprie de tarifare. Acești parametri vor reprezenta caracteristicile fizice, de motorizare și de mediu ale vehiculelor. Stabilirea claselor de vehicule pe baza acestor parametri este de competența statelor membre;(j) punerea în aplicare a procedurilor de rezolvare a cazurilor speciale, cum ar fi defecțiunile de orice tip. Este vorba, în special, de cazurile în care operatorii de taxare rutieră și clienții provin din țări diferite.Aspecte de ordin juridic:(k) validarea soluțiilor tehnice alese în raport cu normele comunitare care protejează libertățile și drepturile fundamentale ale persoanelor, inclusiv viața lor privată. Este necesar, în special, să se asigure conformitatea cu Directivele 95/46/CE și 2002/58/CE;(l) stabilirea unor norme comune și a unor cerințe minime nediscriminatorii, pe care prestatorii de servicii potențiali să le respecte la furnizarea serviciului;(m) evaluarea posibilității de armonizare a normelor de punere în aplicare a sistemelor de taxare rutieră electronică;(n) încheierea unui memorandum de înțelegere între operatorii de taxare rutieră, care să permită darea în exploatare a serviciului european de taxare electronică și să includă proceduri de soluționare a litigiilor.--------------------------------------------------


title: Directiva 2006/8/CE a Comisiei din 23 ianuarie 2006 de modificare, în sensul adaptării la progresul tehnic, a anexelor II, III și V la Directiva 1999/45/CE a Parlamentului European și a Consiliului privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoaseText cu relevanță pentru SEE.

text:
Anunţ juridic important

|

32006L0008

Official Journal L 019 , 24/01/2006 P. 0012 - 0019 Official Journal L 330 , 28/11/2006 P. 0025 - 0032

		20060123Directiva 2006/8/CE a Comisieidin 23 ianuarie 2006de modificare, în sensul adaptării la progresul tehnic, a anexelor II, III și V la Directiva 1999/45/CE a Parlamentului European și a Consiliului privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative referitoare la clasificarea, ambalarea și etichetarea preparatelor periculoase [1] și, în special, articolul 20 primul paragraf al acesteia,întrucât:(1) Preparatele care conțin mai mult decât o substanță din cele clasificate în anexa I la Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase [2] drept cancerigene, mutagene și/sau toxice pentru reproducere trebuie să fie etichetate curent cu fraze de risc (fraze R) pentru a indica atât categoria 1 sau 3, cât și categoria 3 de clasificare. Cu toate acestea, menționarea ambelor fraze R transmite un mesaj contradictoriu. Preparatele trebuie, prin urmare, să fie clasificate și etichetate doar cu categoria superioară.(2) În cazul substanțelor foarte toxice pentru mediul acvatic (clasificate la litera N), încadrate la frazele R de tipul R50 sau R50/53, se aplică în prezent limite de concentrație specifică (LCS) la substanțele prevăzute în lista din anexa I la Directiva 67/548/CEE pentru a evita subestimarea pericolului. Această măsură creează denaturări între preparatele care conțin substanțele specificate în anexa I la Directiva 67/548/CEE, cărora li se aplică LCS și acele preparate ce conțin substanțe care nu sunt încă incluse în anexa I, dar sunt clasificate și etichetate provizoriu în conformitate cu articolul 6 din Directiva 67/548/CEE și cărora nu li se aplică LCS. Prin urmare, este necesară asigurarea aplicării LCS în același mod la toate preparatele care conțin substanțe foarte toxice pentru mediul acvatic.(3) La 6 august 2001, Comisia a adoptat Directiva 2001/59/CE [3] de adaptare a Directivei 67/548/CEE la progresul tehnic. Directiva 2001/59/CE a revizuit criteriile din anexa VI la Directiva 67/548/CEE pentru clasificarea și etichetarea substanțelor care epuizează stratul de ozon. Anexa III revizuită prevede în prezent atribuirea simbolului N doar ca adaos la fraza R de tipul R59.(4) Terminologia utilizată pentru descrierea ambalajului și cerințele de etichetare din anexa V la Directiva 1999/45/CE a ridicat probleme datorită inconsecvenței. Prin urmare, este oportună modificarea textului din anexa V la Directiva 1999/45/CE pentru a-l face mai precis.(5) Anexele II, III și V la Directiva 1999/45/CE trebuie modificate în consecință.(6) Măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice în calea comerțului cu substanțe și preparate periculoase, instituit prin articolul 20 din Directiva 1999/45/CE,ADOPTĂ PREZENTA DIRECTIVĂ:Articolul 1Anexele II, III și V la Directiva 1999/45/CE se modifică în conformitate cu anexa la prezenta directivă.Articolul 2(1) Statele membre adoptă și publică actele cu putere de lege și actele administrative necesare pentru a se conforma prezentei directive până la 1 martie 2007. Comisiei îi sunt comunicate de îndată de către statele membre textele acestor dispoziții și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 23 ianuarie 2006.Pentru ComisieGünter VerheugenVicepreședinte[1] JO L 200, 30.7.1999, p. 1, directivă astfel cum a fost modificată ultima dată de Directiva 2004/66/CE a Consiliului (JO L 168, 1.5.2004, p. 35).[2] JO L 196, 16.8.1967, p. 1, directivă astfel cum a fost modificată ultima dată de Directiva 2004/73/CE a Comisiei (JO L 152, 30.4.2004, p. 1).[3] JO L 225, 21.8.2001, p. 1.--------------------------------------------------20060123ANEXĂDirectiva 1999/45/CE se modifică după cum urmează:1. Anexa II se modifică după cum urmează:(a) Tabelul VI se înlocuiește cu următorul tabel:"Tabelul VIClasificarea substanței | Clasificarea preparatului |Categoriile 1 și 2 | Categoria 3 |Substanțe cancerigene din categoria 1 sau 2 cu R45 sau R49 | Concentrația ≥ 0,1 % cancerigen R45, R49 obligatoriu după caz | |Substanțe cancerigene din categoria 3 cu R40 | | Concentrația ≥ 0,1 % cancerigen R40 obligatoriu (cu excepția cazului în care s-a încadrat deja la R45) [1] |Substanțe mutagene din categoria 1 sau 2 cu R46 | Concentrația ≥ 0,1 % mutagen R46 obligatoriu | |Substanțe mutagene din categoria 3 cu R 68 | | Concentrația ≥ 0,1 % mutagen R68 obligatoriu (cu excepția cazului în care s-a încadrat deja la R46) |Substanțe "toxice pentru reproducere" din categoria 1 sau 2 cu R60 (fertilitate) | Concentrația ≥ 0,5 % toxic pentru reproducere (fertilitate) R60 obligatoriu | |Substanțe "toxice pentru reproducere" din categoria 3 cu R 62 (fertilitate) | | Concentrația ≥ 5 % toxic pentru reproducere (fertilitate) R62 obligatoriu (cu excepția cazului în care s-a încadrat deja la R 60) |Substanțe "toxice pentru reproducere" din categoria 1 sau 2 cu R61 (dezvoltare) | Concentrația ≥ 0,5 % toxic pentru reproducere (dezvoltare) R61 obligatoriu | |Substanțe "toxice pentru reproducere" din categoria 3 cu R63 (dezvoltare) | | Concentrația ≥ 5 % toxic pentru reproducere (dezvoltare) R63 obligatoriu (cu excepția cazului în care s-a încadrat deja la R61) |(b) tabelul VI A se înlocuiește cu următorul tabel:"Tabelul VI AClasificarea substanței | Clasificarea preparatului |Categoriile 1 și 2 | Categoria 3 |Substanțe cancerigene din categoria 1 sau 2 cu R45 sau R49 | Concentrația ≥ 0,1 % cancerigen R45, R49 obligatoriu după caz | |Substanțe cancerigene din categoria 3 cu R40 | | Concentrația ≥ 1 % cancerigen R40 obligatoriu (cu excepția cazului în care s-a încadrat deja la R45) [2] |Substanțe mutagene din categoria 1 sau 2 cu R46 | Concentrația ≥ 0,1 % mutagen R46 obligatoriu | |Substanțe mutagene din categoria 3 cu R 68 | | Concentrația ≥ 1 % mutagen R68 obligatoriu (cu excepția cazului în care s-a încadrat deja la R46) |Substanțe "toxice pentru reproducere" din categoria 1 sau 2 cu R60 (fertilitate) | Concentrația ≥ 0,2 % toxic pentru reproducere (fertilitate) R60 obligatoriu | |Substanțe "toxice pentru reproducere" din categoria 3 cu R62 (fertilitate) | | Concentrația ≥ 1 % toxic pentru reproducere (fertilitate) R62 obligatoriu (cu excepția cazului în care s-a încadrat deja la R60) |Substanțe "toxice pentru reproducere" din categoria 1 sau 2 cu R61 (dezvoltare) | Concentrația ≥ 0,2 % toxic pentru reproducere (dezvoltare) R61 obligatoriu | |Substanțe "toxice pentru reproducere" din categoria 3 cu R63 (dezvoltare) | | Concentrația ≥ 1 % toxic pentru reproducere (dezvoltare) R63 obligatoriu (cu excepția cazului în care s-a încadrat deja la R61) |2. Anexa III se modifică după cum urmează:(a) în partea A, punctul 2 de la litera (b) (1) (I) se elimină;(b) în partea B, tabelul 1 se înlocuiește cu următoarele tabele:"Tabelul 1aToxicitatea acvatică acută și efectele negative pe termen lungClasificarea substanței | Clasificarea preparatului |N, R50-53 | N, R51-53 | R52-53 |N, R50-53 | a se vedea tabelul 1b | a se vedea tabelul 1b | a se vedea tabelul 1b |N, R51-53 | | Cn ≥ 25 % | 2,5 % ≤ Cn < 25 % |R52-53 | | | Cn ≥ 25 % |Preparatele care conțin o substanță clasificată cu N, R50-53, se pot aplica limitele concentrației și clasificarea rezultată prezentate în tabelul 1b.Tabelul 1bToxicitatea acvatică acută și efectele negative pe termen lung ale substanțelor foarte toxice pentru mediul acvaticPentru preparatele care conțin substanțe cu o valoare a LC50 sau EC50 mai mică decât 0,00001 mg/l, limitele concentrației corespunzătoare se calculează în consecință (la intervale de o zecime).Valoarea LC50 sau EC50 ["L(E)C50"] pentru substanța clasificată ca N, R50-53 (mg/l) | Clasificarea preparatului |N, R50-53 | N, R51-53 | R52-53 |0,1 < L(E)C50 ≤ 1 | Cn ≥ 25 % | 2,5 % ≤ Cn < 25 % | 0,25 % ≤ Cn < 2,5 % |0,01 < L(E)C50 ≤ 0,1 | Cn ≥ 2,5 % | 0,25 % ≤ Cn < 2,5 % | 0,025 % ≤ Cn < 0,25 % |0,001 < L(E)C50 ≤ 0,01 | Cn ≥ 0,25 % | 0,025 % ≤ Cn < 0,25 % | 0,0025 % ≤ Cn < 0,025 % |0,0001 < L(E)C50 ≤ 0,001 | Cn ≥ 0,025 % | 0,0025 % ≤ Cn < 0,025 % | 0,00025 % ≤ Cn < 0,0025 % |0,00001 < L(E)C50 ≤ 0,0001 | Cn ≥ 0,0025 % | 0,00025 % ≤ Cn < 0,0025 % | 0,000025 % ≤ Cn < 0,00025 %" |(c) în partea B, tabelul 2 se înlocuiește cu următorul tabel:"Tabelul 2Toxicitatea acvatică acutăPentru preparatele ce conțin substanțe cu o valoare a LC50 sau EC50 mai mică decât 0,00001 mg/l, limitele concentrației corespunzătoare se calculează în consecință (la intervale de o zecime).Valoarea LC50 sau EC50 ["L(E)C50"] pentru substanța clasificată, fie ca N, R50, fie ca N, R50-53 (mg/l) | Clasificarea preparatului N, R 50 |0,1 < L(E)C50 ≤ 1 | Cn ≥ 25 % |0,01 < L(E)C50 ≤ 0,1 | Cn ≥ 2,5 % |0,001 < L(E)C50 ≤ 0,01 | Cn ≥ 0,25 % |0,0001 < L(E)C50 ≤ 0,001 | Cn ≥ 0,025 % |0,00001 < L(E)C50 ≤ 0,0001 | Cn ≥ 0,0025 %" |(d) în partea B, tabelul 5 de la punctul II se înlocuiește cu următorul tabel:"Tabelul 5Periculoase pentru stratul de ozonClasificarea substanței | Clasificarea preparatului N, R59 |N cu R59 | Cn ≥ 0,1 %" |3. Anexa V se înlocuiește cu următorul text:"20060123"ANEXA VDISPOZIȚII SPECIALE PRIVIND ETICHETAREA ANUMITOR PREPARATEA. Pentru preparatele clasificate ca periculoase în sensul articolelor 5, 6 și 71. Preparate vândute populației1.1. Eticheta de pe ambalajul care conține aceste preparate, în plus față de recomandarea de prudență specifică, trebuie să poarte recomandarea de prudență relevantă S1, S2, S45 sau S46 în conformitate cu criteriile stabilite în anexa VI la Directiva 67/548/CEE.1.2. În cazul în care aceste preparate sunt foarte toxice (T+), toxice (T) sau corozive (C) și dacă este fizic imposibil să se menționeze aceste informații pe ambalaj, ambalajele care conțin aceste preparate trebuie să fie însoțite de instrucțiuni de utilizare precise și ușor de înțeles, inclusiv, după caz, instrucțiuni pentru distrugerea ambalajului gol.2. Preparatele destinate utilizării prin pulverizareEticheta de pe ambalajul care conține aceste preparate trebuie să poarte obligatoriu recomandarea de prudență S23 însoțită de recomandările de prudență S38 sau S51 în care se încadrează acestea în conformitate cu criteriile stabilite în anexa VI la Directiva 67/548/CEE.3. Preparate ce conțin o substanță încadrată la fraza R33: Pericol de efecte cumulateÎn cazul în care un preparat conține cel puțin o substanță încadrată la fraza R33, eticheta de pe ambalajul preparatului trebuie să poarte această frază formulată în conformitate cu anexa III la Directiva 67/548/CEE, dacă substanța respectivă este prezentă în preparat într-o concentrație mai mare de 1 %, cu excepția cazului în care, în anexa I la Directiva 67/548/CEE, sunt prevăzute alte valori.4. Preparate ce conțin o substanță încadrată la fraza R64: Posibil risc pentru sugarii hrăniți cu lapte maternÎn cazul în care un preparat conține cel puțin o substanță încadrată la fraza R64, eticheta de pe ambalajul preparatului trebuie să poarte această frază formulată în conformitate cu anexa III la Directiva 67/548/CEE, dacă substanța respectivă este prezentă în preparat într-o concentrație mai mare de 1 %, cu excepția cazului în care, în anexa I la Directiva 67/548/CEE, sunt prevăzute alte valori.B. Pentru preparatele indiferent de clasificare în sensul articolelor 5, 6 și 71. Preparate care conțin plumb1.1. Lacuri și vopseleEticheta de pe ambalajul lacurilor și vopselelor cu un conținut de plumb mai mare de 0,15 % (exprimat în greutatea metalului) din greutatea totală a preparatului, determinat în conformitate cu standardul ISO 6503/1984, trebuie să conțină următoarele indicații:"Conține plumb. A nu se utiliza pe suprafețele care pot fi mestecate sau supte de copii".Pentru ambalajele al căror conținut este mai mic de 125 mililitri, indicația poate fi următoarea:"Atenție! Conține plumb".2. Preparate care conțin cianoacrilați2.1. AdeziviEticheta de pe ambalajul direct al adezivilor pe bază de cianoacrilați trebuie să poarte următoarea inscripție:"CianoacrilațiPericolSe lipește de piele și de ochi în câteva secunde.A nu se lăsa la îndemâna copiilor."Ambalajul trebuie să fie însoțit de recomandarea de prudență corespunzătoare.3. Preparate care conțin izocianațiEticheta de pe ambalajul preparatelor care conțin izocianați (sub formă de monomeri, oligomeri, prepolimeri etc. sau amestecuri ale acestora) trebuie să poarte următoarea inscripție:"Conține izocianați.A se vedea informațiile furnizate de producător."4. Preparate care conțin componente epoxidice cu o greutate moleculară medie ≤ 700Eticheta de pe ambalajul preparatelor care conțin componente epoxidice cu o greutate moleculară medie ≤ 700 trebuie să poarte următoarea inscripție:"Conține componente epoxidice.A se vedea informațiile furnizate de producător."5. Preparate care conțin clor activ, vândute populațieiEticheta de pe ambalajul preparatelor care conțin clor activ în proporție mai mare de 1 % trebuie să poarte următoarea inscripție specială:"Atenție! A nu se utiliza împreună cu alte produse. Poate să degajeze gaze periculoase (clor)".6. Preparate care conțin cadmiu (aliaje) și sunt destinate utilizării la lipire și sudareEticheta de pe ambalajul preparatelor menționate anterior trebuie să poarte următoarea inscripție, imprimată cu caractere lizibile și de neșters:"Atenție! Conține cadmiu.În timpul utilizării se formează vapori periculoși.A se vedea informațiile furnizate de producător.Respectați instrucțiunile de siguranță!"7. Preparate disponibile sub formă de aerosoliFără a aduce atingere dispozițiilor prezentei directive, preparatele disponibile sub formă de aerosoli fac, de asemenea, obiectul dispozițiilor de etichetare în conformitate cu punctele 2.2 și 2.3 din anexa la Directiva 75/324/CEE, astfel cum a fost modificată ultima dată prin Directiva 94/1/CE.8. Preparate care conțin substanțe incomplet testateDacă un preparat conține cel puțin o substanță care, în conformitate cu articolul 13 alineatul (3) din Directiva 67/548/CEE, conține inscripția "Atenție – substanță incomplet testată", eticheta de pe ambalajul preparatului trebuie să poarte inscripția:"Atenție – acest preparat conține o substanță incomplet testată", dacă substanța respectivă este prezentă într-o concentrație ≥ 1 %.9. Preparate neclasificate ca sensibilizante, dar care conțin cel puțin o substanță sensibilizantăEticheta de pe ambalajul preparatelor care conțin cel puțin o substanță clasificată ca sensibilizantă și care este prezentă în concentrație cel puțin egală cu 0,1 % sau în concentrație egală sau mai mare față de cea indicată într-o notă specifică pentru substanță din anexa I la Directiva 67/548/CEE trebuie să poarte inscripția:"Conține (numele substanței sensibilizante). Poate să producă o reacție alergică".10. Preparate lichide care conțin hidrocarburi halogenatePentru preparatele lichide care nu prezintă punct de aprindere sau al căror punct de aprindere este mai mare de 55 °C și care conțin o hidrocarbură halogenată și substanțe inflamabile sau puternic inflamabile de peste 5 %, eticheta de pe ambalaj trebuie să poarte următoarea inscripție, după caz:"Poate să devină puternic inflamabil în timpul utilizării" sau "Poate să devină inflamabil în timpul utilizării".11. Preparatele care conțin o substanță încadrată la fraza R67: vaporii pot să provoace somnolență și amețealăDacă un preparat conține una sau mai multe substanțe încadrate la fraza R67, eticheta de pe ambalajul preparatului trebuie să poarte enunțul frazei stabilite în anexa III la Directiva 67/548/CEE, în cazul în care concentrația totală a substanțelor respective prezente în preparat este egală sau mai mare de 15 %, cu excepția cazului în care:- preparatul este deja clasificat la frazele R20, R23 R26, R68/20, R39/23 sau R39/26;- preparatul ambalat nu depășește 125 ml.12. Cimenturi și preparate din cimentEticheta de pe ambalajul cimenturilor și a preparatelor din ciment care conțin mai mult de 0,0002 % crom (VI) solubil, raportat la greutatea cimentului în stare uscată, trebuie să poarte inscripția:"Conține crom (VI). Poate să producă reacție alergică".cu excepția cazului în care preparatul este deja clasificat și etichetat ca sensibilizat la fraza R43.C. Pentru preparatele neclasificate în sensul articolelor 5, 6 și 7, dar care conțin cel puțin o substanță periculoasă1. Preparate care nu sunt destinate populațieiEticheta de pe ambalajul preparatelor menționate la articolul 14 alineatul (2) punctul 1 litera (b) trebuie să poarte următoarea inscripție:"Fișa tehnică de securitate este disponibilă la cerere pentru profesioniști".""[*] În cazurile în care preparatul s-a încadrat la R49 și R40, se păstrează ambele fraze R, deoarece R40 nu face distincție între căile de expunere, în timp ce R49 se atribuie doar pentru inhalare."[**] În cazurile în care preparatul s-a încadrat la R49 și R40, se păstrează ambele fraze R, deoarece R40 nu face distincție între căile de expunere, în timp ce R49 se atribuie doar pentru inhalare."--------------------------------------------------